בית הכנסת 770 (ירושלים)

מראה אחורי המבנה, במבט מ[[הר חוצבים]]
העתק משוחזר של חדרו של הרבי מלובביץ' בבניין
בית הכנסת חב"ד - 770 הוא בית כנסת בולט המשמש את קהילת חב"ד בשכונת רמת שלמה בירושלים. בית הכנסת נבנה בשנת 2003 כהעתק של חזית מרכז חב"ד העולמי - 770 שבניו יורק. זהו המבנה היחיד בעיר שנבנה מאריחי לבנים אמריקאיות אדומות. המבנה בולט בנופה של ירושלים, בעיקר באזור ערוץ נחל צופים שלמרגלות הרכס, ונראה משכונות צפוניות רבות מדרום-מזרח ליער רמות. זהו בית הכנסת החב"די הגדול בירושלים.

בית הכנסת ממוקם ברחוב האדמו"ר מלובביץ', המרכז את כ-200 משפחות חסידי חב"ד שבשכונה, והן מהוות את הקהילה החב"דית הגדולה בעיר.

== היסטוריה ==
הקהילה החלה להתיישב במקום עם הקמת השכונה בשנות ה-90, ביוזמת חבר העירייה ונציג חב"ד יעקב שנור. ביוזמת הרב יוסף יצחק הבלין נבנה הבניין בצורת מרכז חב"ד בניו יורק. האישורים עבור בנייתו ניתנו לאחר מאמצים רבים מצד הקהילה ועמיתיה. אחד האישורים ניתן כיוון שבטופס הבקשה נכתבה בקשה למבנה ב"אֶבֶן חוּמָה" (ללא ניקוד), ונציג העירייה הבין את הנכתב כאֶבֶן חוֹמָה, סיפור זה הפך למוכר בקהילת חב"ד. האבנים לציפוי הבניין יובאו מבית חרושת בניו יורק. הנחת אבן הפינה מאבן שנלקחה מ-770 המקורי, התקיימה בכסלו תשס"א (2000) וכעבור שנתיים בכסלו תשס"ג נערכה חנוכת הבית.

רב הקהילה ובית הכנסת הוא הרב יוסף יצחק הבלין, משפיעי הקהילה הם הרב יוסף יצחק אופן והרב יוסף יצחק רוזנברג.

המבנה מתייחד בכך שאין לו פנים ואחור, ובשונה מהבניין המקורי. בית הכנסת הירושלמי נבנה כשחזיתו היא משני הכיוונים כך שהיא נראית גם לעבר הנוף בכיוון יער רמות והשכונות המרוחקות, החל משכונות הבריח הסמוכות יותר ועד לשכונת רוממה וסביבתה. בסביבות 2019 עם הרחבת השכונה, נבנה פרויקט מגורים הכולל 3 בניינים במורד הגבעה ובסמיכות לבית הכנסת. עם בניית בתים אלו חזותו של בית הכנסת הוסתרה חלקית, לכיוון מזרח. בית הכנסת, בשונה מהבניין המקורי, אינו מחולק לחדרים וכל קומת הכניסה משמש כאולם מרכזי, בקומה העליונה יש עזרת נשים המשמש בימי חול לכולל אברכים. בצד האולם חדר ספח שהוא העתק של חדר הרבי מלובביץ' בברוקלין.

בקומה התחתונה שוכן אולם אירועים על שם אליעזר ננס ומקווה טהרה שנחשב לאחד המקוואות המפוארים בישראל. המקווה נחנך בשנת 2012 בתרומת מאיר זאיאנץ מברזיל, והוא מתפרס על פני 300 מ"ר.

== גלריה ==
* היכל התפילה ואולם אירועים:
<gallery>
קובץ:חבד רמת שלמה 1.jpg|אולם בית הכנסת בקומת הכניסה
קובץ:חבד רמת שלמה 2.jpg
קובץ:חבד רמת שלמה למטה 1.jpg|אולם אירועים בקומה התחתית
קובץ:חבד רמת שלמה למטה 2.jpg
</gallery>
* אחורי המבנה, מכיוון ואדי נחל צופים:
<gallery>
קובץ:חבד רמת שלמה אחור.jpg
קובץ:נחל צופים Ramat Shlomo from Brook of Scopus Park IMG 5677.jpg
קובץ:PikiWiki Israel 31642 Habad house in Ramat Shlomo Jerusalem.JPG
File:RamatShlomo1.JPG
קובץ:PikiWiki Israel 31641 Habad house in Ramat Shlomo Jerusalem.JPG
</gallery>
* חזית המבנה, מכיוון הכניסה ברחוב האדמו"ר מליובאוויטש:
<gallery>
קובץ:מרכז חבד רמת שלמה.jpg
</gallery>

==לקריאה נוספת==
יובל בן-עמי, ארץ הפלאות, עם עובד 2007. עמ' 97

==קישורים חיצוניים==

*
*אפי מאיר, [https://www.ynet.co.il/articles/0,7340,L-2159473,00.html העתק של בית הרבי מילובביץ' יוקם בירושלים] 06.10.02, ynet
*[https://web.archive.org/web/20220119023439/http://www.shturem.net/index.php?section=news&id=38977 תיעוד מרהיב: בניין 770 בירושלים ● 80 תמונות]
*[https://www.youtube.com/watch?v=ouyC29etQ2Y מראה בית הכנסת], [https://www.youtube.com/watch?v=kVN4YTG7T_o ומראה נוסף], באתר יוטיוב, צחי שקד מורה דרך
*[https://www.93fm.co.il/radio/84422/ צפו • בית 770 בשכונת רמת שלמה תחת מעטה השלג הלבן], קול חי

== הערות שוליים ==

קטגוריה:בתי כנסת חב"דיים
קטגוריה:רמת שלמה
קטגוריה:ירושלים: בתי כנסת